b"\n_START_ARTICLE_\nCasa Don Pedro\n_START_SECTION_\nArquitectura\n_START_PARAGRAPH_\n\xc3\x89s un edifici d'estil renaixentista-barroc en for\xc3\xa7a bon estat de conservaci\xc3\xb3, tant interior com exterior. \xc3\x89s una construcci\xc3\xb3 disposada en testera de planta irregular per\xc3\xb2 amb tres parts ben acotades. Consta de planta baixa, dues plantes i planta golfa i \xc3\xa9s coberta a una vessant de teula._NEWLINE_L'acc\xc3\xa9s principal \xc3\xa9s entre mitgeres i ubicat a la fa\xc3\xa7ana que d\xc3\xb3na a la pla\xc3\xa7a Sant Salvador d'Horta. La fa\xc3\xa7ana \xc3\xa9s ben ordenada, amb obertures sim\xc3\xa8triques i alineades a les plantes superiors: finestrals, balcons senzills i ulls de bou el\xc2\xb7l\xc3\xadptics a la part superior._NEWLINE_Un sector de planta gaireb\xc3\xa9 triangular \xc3\xa9s disposat en testera amb fa\xc3\xa7ana al carrer Bonaire i a la pla\xc3\xa7a Sant Salvador d'Horta. \xc3\x89s cobert a una vessant de teula i \xc3\xa9s for\xc3\xa7a reformat._NEWLINE_La fa\xc3\xa7ana posterior, que d\xc3\xb3na al carrer Medi Natural, presenta uns porxos coberts amb arcs rebaixats sostinguts per pilars quadrats, de carreu i amb motllures a manera de petits capitells. La cornisa sota el r\xc3\xa0fec de la teulada \xc3\xa9s de rajola, amb bandes sobreposades en forma de ziga-zaga i dents de serra."